*  Lumi tuli maha ja ma vaatan nukralt oma jalgratast.  Peab teise vist varsti talvekorterisse puhkusele viima.  Eile polnud veel viga, aga libedus muudab ettevaatlikuks. Pluss pikenev pimedus ja madalduv temperatuur.  Jah, ehk nädalajagu kangelaslikku ponnistust ning siis pean ostma mittetallinlase hirmkalli kuu/kvartalikaardi ning ühtima ühistranspordi kasutajatega.  Mulle ei meeldi ühistranspordis sõita!  Aga taliratturit minust ei saa.  Veel.    *  Kultuuraralli algas eelmine esmaspäev.  Kirjeldus on siin.  Olgu, jazzukontserdil ma ei käinud.  Kuid mis tähelepanuväärne: 2 teatrietendust ja 3 filmi+ 1   sai täiesti tasuta kätte. 1 filmi mingi 25 raha eest ning ülejäänud kah mitte hingenööriva tavapiletiga.  Säästukultuura, ma ütleks!    Rabe ja saamide film olid väga head, Theatrumi etendus ka. Helge  ja unistav, Peterburi-hõnguline lausa käegakatsutavalt. Ning Katariina kirikus oli vaatajatele valmis pandus suuuuured soojad baikatekid, millesse end üleni mässida võis, et ligihiiliv jahedus liiga ei teeks.    Lisaks eile, reedel, eneselegi üllatuseks Kaval-Antsu talus keset vanalinna (Toompuiestee 23) Ilona Aasvere ja Tõnu Timmi esinemine ülivähese publikumi ja väga sooja õhkkonnaga.    Täna tuleb veel Himaalaja-film.    Teie Rattus  *säriseb kultuurast*